stanford-oval/wikipedia huggingface dataset:
מגדה ואנדרה טרוקמה
הערות שוליים

↑  עפיפונים עמ' 327, תרגם אביטל ענבר
| --- | --- |
בקרת זהויות :  NLI: 987007269027505171  BnF: cb12500614n (data)  GND: 118760912  ISNI: 0000 0000 6649 8762  LCCN: n89657914  NLK: KAC2018M7665  NTA: 068965362  SNAC: w6pr9bks  SUDOC: 034228578  VIAF: 71496479   WorldCat (עם VIAF): 71496479 
העץ שניטע ביד ושם לכבוד חסידי אומות העולם אנדרה ומגדה טרוקמה
מוסא כוסא

| --- | --- |

 לידה:  23 במרץ 1949 (בן 75) טריפולי, לוב 
 מדינה:  לוב 
 השכלה:  אוניברסיטת המדינה של מישיגן 
 מפלגה:  Libyan Arab Socialist Union 
 
 
מוסא מוחמד כוסא (בערבית: موسى محمد كوسا; נולד ב-23 במרץ 1949) הוא פוליטיקאי ומדינאי שכיהן כשר החוץ של לוב תחת הנהגתו של מועמר קדאפי. נחשב לאחד האנשים המשפיעים והקרובים ביותר לקדאפי. עם גבור המאבק בשלטונו של קדאפי ברח מארצו. נוסף להיותו שר החוץ, כיהן כראש המודיעין הלובי מ-1994 ועד 2009.
כוסא הגיע ממשפחה ידועה במעמד הביניים בטריפולי. הוא בעל תואר שני בסוציולוגיה מטעם אוניברסיטת מישיגן בארצות הברית, תואר שקיבל ב-1978. את הקריירה שלו החל בקהילת המודיעין הלובית כמנהל הביטחון של שגרירויות לוב בצפון אירופה.
תפנית חשובה בקריירה שלו אירעה כאשר מונה ב-1980 כשגריר ארצו בלונדון, אך הוא לא נשאר זמן רב בתפקיד. הבריטים שילחו אותו חזרה באותה שנה עקב ידיעות כי הוא פועל נגד לובים ממוצא אנגלי על אדמת אירופה. לאחר מכן מונה לסגן שר החוץ, תפקיד בו כיהן בין השנים 1992–1994. בהמשך מונה לראש המודיעין הלובי, הידוע גם בשם "ביטחון החוץ", משרה שכיהן בה כ-15 שנה (1994–2009), עד אשר מונה לשר החוץ הלובי ב-2009, כשהוא מחליף בתפקיד את עבד א-רחמאן שלקאן, בעת סבב חילופי תפקידים בממשלת לוב.
ב-30 במרץ 2011 עזב כוסא את לוב וביקש מקלט מדיני בבריטניה על רקע אירועי ההתקוממות במדינה, ואף הצהיר כי הוא "מתנגד להרג אזרחים". כוסא נחשב האיש ששכנע את קדאפי ב-2003 להסכים להתפרק מהנשק הבלתי קונבנציונלי ולהתקרב למערב, וכן כמשתייך לאחד השבטים בעלי העוצמה בלוב
הערות שוליים

↑  שר החוץ הלובי מוסא קוסא ערק וברח לבריטניה, באתר ynet, 31 במרץ 2011
↑  אלג'זירה, 31 במרץ 2011
↑  מכה קשה לקדאפי: יד ימינו ברח ללונדון, עניין מרכזי, 31 במרץ 2011
| --- | --- |
בקרת זהויות :  ISNI: 0000 0001 1925 3081  LCCN: ns2011000078  VIAF: 8568160668184503560003   WorldCat (עם VIAF): 8568160668184503560003 
ערך זה הוא קצרמרבנושא פוליטיקאים ובנושא לוב. אתם מוזמנים לתרום לוויקיפדיה ו.
מוסא דמבלה (אתלט)

| --- | --- |
אין תמונה חופשית
 לידה:  30 באוקטובר 1988 (בן 35) גדיאוויה, סנגל
 מידע כללי
 מדינה:  סנגל סנגל
 משקל:  78 ק"ג 
 גובה:  1.83 מטר
 ספורט
 ענף ספורט:  אתלטיקה
 תת-ענף:  ריצת משוכות
 הישגים
 שיאים אישיים:  ריצת 60 מטר משוכות: 7.75 שניות  ריצת 110 מטר משוכות: 13.70 שניות
 
מוסא דמבלה (בצרפתית: Moussa Dembélé; נולד ב-30 באוקטובר 1988) הוא אצן סנגלי, המתחרה בריצת משוכות.
דמבלה השתתף במשלחת הסנגלית לאולימפיאדת לונדון והתחרה בריצת 110 מטר משוכות, אך נפסל לאחר שנפל במשוכה השמינית.
הישג השיא שלו הוא מדליית ארד באליפות אפריקה באתלטיקה לנוער, שנערכה בעיר ואגאדוגו שבבורקינה פאסו בשנת 2007, לאחר שרץ 110 מטרים משוכות בזמן של 14.36.
דמבלה השתתף במירוץ השליחים בריצת משוכות כחלק מנבחרת סנגל באליפות העולם לנוער ב-2006 ובאליפות אפריקה 2014.
הערות שוליים

↑  JO-ATHLETISME-REACTION : Moussa Dembélé ne comprend pas sa disqualification, EnQuete+ (באנגלית)
↑  Jeux Olympiques 2012 L'athlétisme sénégalais sur une bonne piste à Londres, web.archive.org
| --- | --- |
בקרת זהויות :  World Athletics: 14224781
מבת ים ועד הנצח

| --- | --- |
 שיר בביצוע עומר אדם
 מתוך האלבום חמישה לילות
 יצא לאור:  21 במרץ 2024
 שפה:  עברית
 אורך:  4:21
 כתיבה:  גיל ויין, טל קסטיאל
 לחן:  גיל ויין, טל קסטיאל
 הפקה:  גיל ויין, גל ג'ו כהן
 
"מבת ים ועד הנצח" הוא שיר של הזמר הישראלי עומר אדם, מתוך המיני-אלבום "חמישה לילות". השיר יצא לאור ב-21 במרץ 2024, כרצועה הפותחת מתוך האלבום. הוא נכתב והולחן על ידי טל קסטיאל וגיל ויין, שגם הפיק את השיר יחד עם גל ג'ו כהן.
השיר הגיע למקום השביעי במצעד היטליסט של מאקו.
רקע

במהלך חודש מרץ 2024, אדם רמז על הפרויקט המוזיקלי הבא שלו דרך חשבון האינסטגרם שלו, שם תיעד את האמן פילפלד מציג את מה שנראה כמספר עטיפות אלבומים או סינגלים. בסרטון ניתן לזהות את הכתובות על העטיפות, המציינות את שמות השירים החדשים של אדם, ובהם "מבת ים ועד הנצח", שהוא הרצועה הפותחת את המיני-אלבום.
הצלחה מסחרית

לאחר צאתו של המיני-אלבום חמישה לילות, לצד שאר שירי האלבום, זכה השיר להצלחה בסטרימינג, ובעקבות זאת נכנס למקום התשיעי במצעד היטליסט של מאקו. שבוע לאחר מכן, הגיע השיר לשיאו במקום השביע.י, בנוסף ל"מבת ים ועד הנצח", ארבעת השירים הנוספים מהאלבום בעשירייה הפותחת. אדם הוא האמן הראשון שהכניס חמישה שירים לעשירייה הפותחת בו-זמנית.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | היטליסט | 7 |  |
הערות שוליים

1 2  גיל משעלי, ‏עומר אדם חושף עטיפות לשירים חדשים, באתר ‏מאקו‏, 18 במרץ 2024
↑  דור מאיר מועלם, ‏אושר כהן עדיין במקום הראשון, עומר אדם צמוד צמוד מאחוריו, באתר ‏מאקו‏, 3 באפריל 2024
↑  דור מאיר מועלם, ‏עומר אדם במקום הראשון בהיטליסט - מצעד המוזיקה הרשמי של ישראל, באתר ‏מאקו‏, 9 באפריל 2024
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
מגדל מנרה קואלה לומפור

| --- | --- |
מגדל מנרה קואלה לומפור
מגדל מנרה קואלה לומפור
 מידע כללי
 סוג:  גורד שחקים
 שימוש:  מגדל תקשורת ותיירות
 מיקום:  קואלה לומפור
 מדינה:  מלזיה 
 הקמה ובנייה
 תקופת הבנייה:  1991–1995 (כ־4 שנים)
 תאריך פתיחה רשמי:  23 ביולי 1996 
 אדריכל:  Kumpulan Senireka Sdn. Bhd.
 מידות
 גובה:  421 מטר
 קומות:  6 ומעליהן מתחילה האנטנה
 קואורדינטות:  03°09′10″N 101°42′12″E﻿ / ﻿3.15278°N 101.70333°E﻿ / 3.15278; 101.70333
 www.menarakl.com.my
  (למפת קואלה לומפור מוגדלת) מגדל מנרה קואלה לומפור(למפת קואלה לומפור רגילה) מגדל מנרה קואלה לומפור
 
מגדל מנרה קואלה לומפור (במלאית: Menara Kuala Lumpur) הוא מגדל תקשורת המתנשא לגובה של 421 מטר, וממוקם בקואלה לומפור, מלזיה. בנייתו הסתיימה בשנת 1995.
חשיבות המבנה

ראשית, בהיותו מגדל תקשורת בעל אנטנה המתנשאת לגובה של 421 מטר ומשמשת לשיפור איכות תקשורת ושידור באזור.

 כמו כן, גג המבנה העגול המרכזי מגיע ל-335 מטרים ואליו ניתן להגיע במדרגות או מעלית, כאשר במרכזו מסעדה מסתובבת המספקת נוף פנורמי של העיר, המהווה נקודת משיכה עבור תיירים.

וכן, המגדל מתפקד כנקודת תצפית ממנה ניתן לראות את הירח המסמן את תחילת חודש צום הרמדאן.
בנוסף למגדלי פטרונס, המגדל משמש כציון דרך לקואלה לומפור.
בניית המגדל

בניית המגדל החלה ב-4 באוקטובר 1991 בתהליך של 3 שלבים:
השלב הראשון – כלל הרחבת יער הגשם הטרופי הבתולי האחרון שנותר בעיר – בוקיט נאנאס. וחפירת האדמה של אתר הבנייה. שלב שהושלם ב-15 באוגוסט 1992.
ב-6 ביולי 1992 החל השלב השני עם הקמת מרתף המגדל מכ-50,000 מ"ר של בטון במשך 31 שעות, שלב שקבע שיא חדש בענף הבנייה המלזי. השלב הושלם ב-15 באפריל 1993.
במאי 1994 החל השלב השלישי של בניית המגדל, בהקמת מוט המגדל וראשו ובניין התיירות. הבנייה הושלמה בזמן שיא.
בניין התיירות עוצב בסגנון המשקף את התרבות האיסלאמית במלזיה.
הלובי הראשי של הקומה השנייה עוטר בכיפות זכוכית הנוצצות כמו יהלומים.
מגדל מנרה קואלה לומפור נפתח רשמית ב-1 באוקטובר 1996.
עובדות

מגדל מנרה קואלה לומפור הוא המגדל השביעי בגובהו בעולם שמטרתו לשפר את איכות התקשורת ובהירות השידור.

המבנה מחולק לחמישה חלקים:
הבסיס – בו שלוש קומות מרתפים לצורכי בטיחות, אחסנה ועבודות תחזוקה.
מבנה התיירות – בו האדמיניסטרציה, חנויות מזכרות, ו-146 מטר של מרחוב עם בריכות מדורגות.
מוט המגדל – הבנוי מ-22 קומות ו-4 מעליות ו-2,058 מדרגות.
ראש המגדל – בו נקודת התצפית ומסעדה מסתובבת וכן תחנות שידור ותקשורת.
האנטנה – בראש המגדל משמשת עבור שידור ותקשורת.
בשלב בניית המגדל הבונים בנו קיר שמטרתו להגן על עץ בן 100 שנים ולשם כך המגדל הוזז בעלות של 430,00 RM כדי למנוע את פגיעתו של העץ.
צילום פנורמי של קואלה לומפור מהמגדל
ראו גם

מגדלי פטרונס
מגדל תקשורת
הערות שוליים

↑  Menara Kuala Lumpur, באתר המגדל (באנגלית)
| --- | --- |
בקרת זהויות :  NLI: 987007407543705171  LCCN: sh2017004388 
שבעת המגדלים הגבוהים בעולם
מדאאן סאלח

מדאאן סאלח; קברים חצובים בסלע
מַדַאאֶן סַאלֶח (בערבית: مدائن صالح, "עריו של צאלח"), המכונה גם אל-חִגְ'ר (الحِجْر, "המסולע"), הוא אתר ארכאולוגי באזור צפון חג'אז שבצפון-מערבה של ערב הסעודית. בין המאה ה-1 לפנה"ס למאה ה-1 ישבו הנבטים במקום, והוא נודע בשם הגרה. העיר נחשבה לעיר הנבטית הגדולה ביותר מדרום לפטרה וליישוב הנבטי השני בחשיבותו בכלל. במקום נתגלו 111 קברים מונומנטליים מתקופה זו, 94 מהם מעוטרים, ובנוסף נחשפו בארות המעידות על ידע בהידראוליקה. עוד נמצאו במדאאן סאלח כ-50 כתובות ומספר ציורי מערות מוקדמים יותר. בשנת 2008 הוכרז המקום כאתר מורשת עולמית בשטח של 16,212 דונם, והיה בכך לאתר המורשת העולמית הראשון במדינה.
היסטוריה

אתר עתיק בשם "אגרה" ביוונית ו"הגרה" (Haegra) בלטינית נזכר מספר פעמים על ידי סטראבון (גאוגרפיקה, 16, 4, 24), פליניוס הזקן (תולדות הטבע, 6, 32) ובמקומות נוספים, אך אין ודאות כי מקורות אלה אכן התייחסו למדאאן סאלח. האתר שכן לאורך הדרך שקישרה בין פטרה לאל מדינה, והחל במאה ה-1 לפנה"ס הקימו בו הנבטים עיר חצובה בסלע, שנבנתה באופן דומה לאופן בו הוקמה פטרה.
העיר, ששכנה במרחק של כ-320 ק"מ דרומית לפטרה, סימנה את גבולה הדרומי של הממלכה הנבטית. בשנת 106, עת נוצרה הפרובינקיה הרומית ערביה, הייתה מדאאן סאלח למעוז בגבולה הדרומי של האימפריה הרומית, ושימשה כמחנה של הלגיון הרומי השלישי. מקור בעל אופי נבטי מאמצע המאה ה-4 מאזכר נסיך מקומי, דבר המעיד על כך שהיישוב עדיין היה נושב בתקופה זו.
מדאאן סאלח נזכרת בקוראן בסורת אל-אעראף 71–73 ובמיוחד בסורת אל-חג'ר (15), פסוקים 80–84, הנקראת על שמה. לפי הקוראן ניסה צאלח (صالح) להמיר את דתם של תושבי העיר התמודים (ثمود) לאסלאם, אך ללא הצלחה, והדבר המיט אסון על העיר:
אנשי אל-חג'ר הכחישו את אזהרות השליחים;
נתנו להם את אותותינו, ואולם הם פנו להם עורף;
הם חצבו בתים בהרים וישבו לבטח;
אך עם בוקר הלם בהם קול שאגה;
כל מפעלותיהם לא הועילו להם.
השם "מדאאן סאלח", היינו "עריו של סאלח", הוענק לאתר על שמו של סאלח, ובעקבות האירועים המתוארים בקוראן. יש הרואים באתר מקום מקולל שעד היום ראוי להתרחק ממנו. לפי אחת המסורות קבור סאלח במסגד הלבן ברמלה.
חוקרים מערביים החלו לחקור את האתר ב-1876, ושוב בעשור הראשון של המאה ה-20. מאז נחקר במספר הזדמנויות, ולאחרונה בין השנים 2001 ו-2002‏. האזור ידע התפתחות מסוימת עם סלילת מסילת הרכבת החיג'אזית. במדאאן סאלח הוקמה תחנת רכבת והאתר שכן בדרכם של עולי הרגל המוסלמים למכה.
האתר

בדומה לפטרה, מדאאן סאלח הייתה עיר גדולה בתקופתה, והיא הצטיינה במערכת נרחבת להובלת מים לצרכים חקלאיים וביתיים. האתר שוכן במישור רחב ידיים, כשבמרכזו מספר צוקים נמוכים ומרוחקים זה מזה, והוא נחלק לארבעה צברים:
הנקרופוליס שבו 111 קברים, ובהם 94 מצטיינים בחזית מעוטרת, וכן כ-2,000 קברים פשוטים. כשלושים מקברים אלה נושאים כתובות נבטיות המתארכות אותם. התאריכים נעים בין תחילת הספירה לשנת 75 לערך.
המתחם הדתי שכן במסיב הגבוה באתר, הנמצא בחלקו הצפון-מזרחי. אל המתחם ניתן היה להגיע דרך מעבר באורך של כ-40 מטר, המזכיר את הסיק בפטרה. בסלע חצובות מספר נישות המוקדשות לאלים נבטים, ובחלקם כתובות הקדשה חצובות בלשון הנבטית.
מתחם המגורים המשתרע על שטח של כ-600 דונם במרכזו של האתר. הבתים במתחם זה נבנו מלבנים ועל כן לא היטיבו להשתמר ביחס למבנים החצובים בסלע. המתחם מוקף בביצורים.
מתחם השדות המעובדים שוכן בצפונו ובצפון-מערבו של האתר, ובו למעלה ממאה בארות, חלקן בקוטר של שבעה מטרים ובעומק של 20 מטרים.
הערות שוליים

↑  הקוראן, פרופ' אורי רובין, אוניברסיטת תל אביב, 2005
↑  L'exploration ancienne du site
| --- | --- |
בקרת זהויות :  NLI: 987007565103005171  LCCN: n91047319  VIAF: 129141316   WorldCat (עם VIAF): 129141316
מגנוס השני, דוכס בראונשווייג-לינבורג

מגנוס השני, דוכס בראונשווייג-לינבורג (בגרמנית: Magnus II, Herzog zu Braunschweig und Lüneburg;‏ 1324 – 25 ביולי 1373), היה הדוכס בראונשווייג-לינבורג בין השנים 1369–1373.
ביוגרפיה

מגנוס נולד למגנוס הראשון, דוכס בראונשווייג-לינבורג ולסופיה מברנדנבורג-שטנדאל, בתם של היינריך הראשון, מרקיז ברנדנבורג-שטנדאל ואגנס מבוואריה.
בשנת 1362 סייעו מגנוס ואחיו לודוויג לאחיהם אלברכט השני, ארכיבישוף ברמן, נגד מנהל הבישופות מוריץ מאולדנבורג, ובסיועו של חותנו של לודוויג - וילהלם השני, דוכס בראונשווייג-לינבורג, הכריחו את מוריץ להתפטר מתפקידו.
בשנת 1369 מת אביו מגנוס הראשון, דוכס בראונשווייג-לינבורג, ומגנוס ירש את נסיכות בראונשווייג-וולפנביטל. באותה שנה מת גם דודו וילהלם השני, דוכס בראונשווייג-לינבורג, ומגנוס ירש אף את נסיכות לינבורג. אולם בשנת 1370 פרצה מלחמת הירושה של לינבורג, וכתוצאה ממנה השתלטו ונצל הראשון, דוכס סקסוניה-ויטנברג ואחיו אלברכט מסקסוניה-ויטנברג, דוכס לינבורג על חלק ניכר מנחלותיו.
ב-25 ביולי 1373 מת מגנוס, ורק כמה שנים לאחר מותו הצליחו בניו לרשת את השטחים שנכבשו במהלך המלחמה.
משפחתו

מגנוס התחתן עם קתרינה מאנהלט-ברנבורג, בתם של ברנהרד השלישי, נסיך אנהלט-ברנבורג ואגנס מסקסוניה, ממנה נולדו לו 11 ילדים:
קתרינה אליזבת מבראונשווייג-לינבורג (לא ידוע–1423), התחתנה עם גרהרד השישי, דוכס הולשטיין-רנדסבורג
היינריך המתון, דוכס בראונשווייג-לינבורג (1355–1416)
אגנס מבראונשווייג-לינבורג (1356–1430/1434), התחתנה עם בוקהארד החמישי, רוזן מנספלד, ולאחריו התחתנה עם בוגיסלאב השישי, דוכס פומרניה, ולאחריו התחתנה עם אלברכט, מלך שוודיה
פרידריך הראשון, דוכס בראונשווייג-לינבורג (1357–1400)
סופיה מבראונשווייג-לינבורג (1358–1416), התחתנה עם אריק הרביעי, דוכס סקסוניה-לאוונבורג
ברנהרד הראשון, דוכס בראונשווייג-לינבורג (1358/1364–1434)
אוטו, ארכיבישוף ברמן (1364–1406)
אגנס מבראונשווייג-לינבורג (לא ידוע–1410), התחתנה עם אלברכט הראשון, דוכס בראונשווייג-גרובנהאגן
הלנה מבראונשווייג-לינבורג (לא ידוע), התחתנה עם אריק הראשון, רוזן הויה
אליזבת מבראונשווייג-לינבורג (לא ידוע–1420), התחתנה עם מוריץ הרביעי, רוזן אולדנבורג
מכטילד מבראונשווייג-לינבורג (1370–לא ידוע), התחתנה עם אוטו השלישי, רוזן הויה
מברישניים

| מברישניים |
| --- | --- |
 מברישן נקבה Palystes castaneus
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: מברישניים
שם מדעי
 Sparassidae ‏Bertkau, 1872
תחום תפוצה


מברישניים (שם מדעי: Sparassidae) הם משפחה של עכבישים הידועים גם בשמות עכבישים ציידים בשל מהירותם והאופן שבו הם צדים. הם קרויים גם עכבישי סרטן ענקיים בשל מראם וגודלם. מינים גדולים יותר מוכרים גם בשם עכבישי עץ בשל העדפתם להתגורר במקומות שבהם יש גזעי עצים כגון יערות, מכרות, ערימות עצים ובקתות עץ. הסוג Palystes מדרום אפריקה ידוע גם בשם עכבישי גשם או עכביש אוכל-לטאות. לעיתים נוטים לבלבלם עם טרנטולה מסוג Harpactirinae, אם כי הם אינם קרובים במיוחד.
משפחת המברישניים כוללת יותר מאלף מינים הנפוצים ברוב האזורים החמימים עד טרופיים בעולם, כולל רוב אוסטרליה, אפריקה, אסיה, אגן הים התיכון ושתי האמריקות.
מראה

המברישניים הם בעלי שמונה עיניים המסודרות בשתי שורות של ארבע הפונות קדימה. ישנם מינים הגדלים לממדים גדולים. זכרים מהמין הטרופודה מאקסימה מלאוס מגיעים למוטת רגליים של 30-25 ס"מ ומברישימון הערבה הוא העכביש הגדול ביותר במזרח התיכון. מי שאינם בקיאים בעכבישים נוטים לבלבל את המברישניים עם הפרווניתיים (טרנטולות), אך בדרך כלל ניתן לזהות את המברישניים לפי צורת רגליהם המופנות קדימה בצורה המזכירה את זו של סרטן.
חלקם העליון של המברישניים מתאפיין בגוונים דהויים של חום או אפור. צידם התחתון של מינים רבים מפוספס בשחור לבן, ואזור הפה מתאפיין בכתמים אדומים. רגליהם של המברישניים מתאפיינות בזיפים (ומכאן שמם העברי), ויתר גופם מכוסה פרווה אחידה. הם חיים בדרך כלל מתחת לסלעים או גזעים ובמקומות מסתור דומים. ההיתקלויות עם בני אדם מתרחשות בעיקר בבקתות, מחסנים ומקומות דומים שבהם ישנה מינימום התערבות של בני האדם.
חוש הראייה של המברישניים איננו טוב כמו זה של הקופצניים, אך הוא מספיק כדי לאתר ממרחק אדם או חיה גדולה מתקרבים.
סביבת מחיה ותפוצה

המברישניים נפוצים ביבשת אוסטרליה ובמקומות בעלי אקלים חמים עד טרופי ברחבי העולם. מינים שונים הובאו בטעות על ידי האדם לחלקים שונים בעולם כמו סין, הפיליפינים, יפן, הודו וחלקים דרומיים בארצות הברית כמו פלורידה ופוארטו ריקו. ניתן למצוא מברישניים בהוואי, שם הוא ידוע בשם עכביש הקנה. ניתן למצוא מברישניים בכל מקום בעולם שאליו הם עשויים להגיע כנוסעים סמויים ובלבד שלא מדובר באזורים קרים מכדי שיוכלו לשרוד בהם בחורף. בדרום אפריקה ידועים מספר מינים בשם הכולל עכבישי גשם עקב נטייתם לחפש מחסה מפני סופות גשם זמן קצר לפני תחילתן, נטייה המובילה אותם להיכנס לעיתים תכופות למגורי אדם.
מברישניים בוגרים אינם בונים רשתות, אלא צדים את טרפם: מזונם כולל בעיקר חרקים וחסרי חוליות אחרים, ולעיתים יגוונו את הדיאטה שלהם בלטאות קטנות כגון שממיות או חומטיים. המברישניים חיים בעיקר בנקיקים וסדקים בגזעי עצים, אך לעיתים קרובות יתעו לבתי מגורים או מכוניות. המברישניים מסוגלים לנוע מהר במיוחד, ונוטים לקפוץ תוך כדי ריצתם. הם מסוגלים ללכת על קירות ואף על תקרות. נטייתם לתפוס בחוזקה בזמן שמרימים אותם מקשה לנער אותם ומגבירה את הסיכון לנשיכה. הנקבות יגנו בחירוף נפש על שקי הביצים ועל האבקועים הצעירים. בדרך כלל יתחילו בהפגנת איום, אך אם יחושו שהסכנה נמשכת יתקיפו בנשיכה. שק הביצים שונה מאוד בין הסוגים השונים. לדוגמה; נקבות מהסוג Palystes תולות שקי ביצים גדולים בשיחים. השק מחוזק בעלים מתים ובחומרים דומים. אם השק נבנה בתוך בית מגורים ישמשו לעיתים פיסות נייר לאותה מטרה.
סוגים אחרים יוצרים שקי ביצים שונים. Pseudomicrommata בונים את קיניהם בעשבים מסוג Eragrostis ולכן מוגבלת תפוצתם לאזורים בהם צומח סוג זה של עשב. נקבות של מספר סוגים נושאות את שק הביצים בפיהן.
ארס ותוקפנות

כמו רוב משפחות העכבישים למעט Uloboridae, וחלק מה-Liphistiidae ו-Holarchaeidae, מברישניים משתמשים בארס כדי לשתק את טרפם ולסייע בתהליך העיכול. ידועים מקרים שבהם הם נשכו לצורך הגנה, אך נשיכותיהם אינן נחשבות מסוכנות לאדם בריא. המברישניים נחשבים מועילים לאדם מאחר שהם ניזונים מחרקים מזיקים כמו תיקנאים.
ישנם דיווחים על מקרים שבהם ננשכו בני אדם על ידי סוגים שונים של מברישניים, ביניהם Palystes, Neosparassus (שהיו ידועים בעבר בשם Olios) וסוגים נוספים. ההשפעות היו שונות וכללו בין השאר נפיחות וכאב מקומיים, מלווים לעיתים בבחילה, כאבי ראש, הקאות, אי סדירות בקצב הלב ופרפורים המעידים על השפעות מערכתיות נוירולוגיות מסוימות, בעיקר במקרים של נשיכות חמורות או רבות. יחד עם זאת, המחקר המדעי על נשיכות עכבישים בעייתי ורווי בקשיים כמו זיהומים בלתי צפויים, נשיכות יבשות (ללא ארס), שוק ואפקט נוצבו. מחקר על נשיכות עכבישים (ובעיקר מברישניים) באוסטרליה לא מצא כי לנשיכות עכבישים מאומתות יש השפעה חמורה או יוצאת דופן, גם במקרים של נשיכות סוגים "ידועים לשמצה" כמו Neosparassus.
לא תמיד ברור מה גורם לעכבישים ממשפחת המברישניים לנשוך בני אדם. ידוע כי נקבות של חלק ממיני המברישניים יגנו בחירוף נפש על שק הביצים ועל צאצאיהן אל מול מה שנתפש על ידן כאיום. תדירות הנשיכות ומיקומן מעלה כי כפי הנראה רוב הנשיכות היו מקריות כתוצאה ממגע לא מכוון עם העכבישים. נשיכות מברישניים אינן מחייבות בדרך כלל קבלת טיפול רפואי. במחקרים שצוינו כאן לא היו עדויות לנקרוזה כתוצאה מהנשיכות.
הפקת קול וטקסי הזדווגות

לאחרונה התגלה כי זכרים מהמין Heteropoda venatoria הנפוץ ברחבי העולם יוצרים קול הנישא באמצעות משטחים כשהם מזהים פרומון שהשאירה אחריה נקבה בת מינם. הזכרים מעגנים את עצמם למשטח שעליו זחלו ואז משתמשים ברגליהם על מנת להעביר תנודות מגופם אל המשטח. רוב הצליל מופק מתנודות חזקות של הבטן. התדר האופייני של התנודות והרצף שבו הוא מפיק אותן מעביר לנקבות באזור מסר לפיו הזכר מעוניין להזדווג. אם בסביבה נמצאת נקבה המעוניינת להזדווג, היא תתקרב למקור התנודות.
רשימת סוגים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  |  Adcatomus  Anaptomecus  Anchognatha  Beregama  Berlandia  Bhutaniella  Carparachne - בו מברישן הגלגל  Cebrennus  Cerbalus  Cercetius  Chrosioderma  Clastes  Damastes  Decaphora  Defectrix  Delena  Dermochrosia  Eodelena  Eusparassus  Exopalystes |  Geminia  Gnathopalystes  Heteropoda  Holconia  Irileka  Isopeda  Isopedella  Keilira  Leucorchestris  Macrinus  Martensopoda  Megaloremmius  Micrommata  Nolavia  Nonianus  Olios  Orchestrella  Origes  Paenula  Palystella |  Palystes  Panaretella  Pandercetes  Parapalystes  Pediana  Pleorotus  Polybetes  Prusias  Prychia  Pseudomicrommata  Pseudopoda  Pseudosparianthis  Remmius  Rhacocnemis  Rhitymna  Sagellula  Sampaiosia  Sarotesius  Sinopoda  Sivalicus |  Sparianthina  Sparianthis  Spariolenus  Spatala  Staianus  Stasina  Stasinoides  Stipax  Strandiellum  Thelcticopis  Thomasettia  Tibellomma  Tychicus  Typostola  Vindullus  Yiinthi  Zachria |  |  |
בתרבות

מברישניים מהמין Delena Cancerides שימשו בסרטים כמו ספיידרמן וארכנופוביה.
הערות שוליים

↑  Norman Larsen. "Palystes (rain spiders, lizard-eating spiders)". Iziko Museums of Cape Town. Biodiversity Explorer. נבדק ב-2 במאי 2010. {{cite web}}:  (עזרה)
1 2  Geoffrey K. Isbister & David Hirst (2003). "A prospective study of definite bites by spiders of the family Sparassidae (huntsmen spiders) with identification to species level". Toxicon. 42 (2): 163–171. doi:10.1016/S0041-0101(03)00129-6. PMID 12906887.
↑  Jon Fouskaris. "The African Huntsman Spider". CentralPets.com. אורכב מ-המקור ב-2004-12-10. נבדק ב-8 בפברואר 2008. {{cite web}}:  (עזרה)
↑  P. M. C. Croeser (1996). "A revision of the African huntsman spider genus Palystes L. Koch, 1875 (Araneae: Heteropodidae)". Annals of the Natal Museum. 37: 1–122. אורכב מ-המקור ב-2012-04-24. נבדק ב-2013-03-29.
↑  Filmer, Martin (1997). Southern African Spiders. City: BHB International / Struik. ISBN 1-86825-188-8.
↑  Rainer Foelix and Bruno Erb, Mesothelae have venom glands. Journal of Arachnology 38(3):596-598. 2010 doi: http://dx.doi.org/10.1636/B10-30.1
↑  S. H. Skaife (1963). A Naturalist Remembers. Longmans South Africa.
↑  D'Ewes, Dudley; Wayward naturalist, Chapter 12; Howard Timmins, Cape Town, 1967
↑  Jerome S. Rovner (1980). "Vibration in Heteropoda venatoria (Sparassidae): a third method of sound production in spiders" (PDF). Journal of Arachnology. 8 (2): 193–200.
Palystes superciliosus, מבט מלמטה.
מברישן אוכל חיפושית קטנה
מברישן בוגר בתחתית גזע עץ בוויקטוריה, אוסטרליה
Olios argelasius
שק ביצים בתהליך בקיעה (אוסטרליה)
שק ביצים של Palystes castaneus
עכביש מסוג Isopeda villosa משיל את השלד החיצוני שלו
הטרופודה מאקסימה, Heteropoda maxima העכביש הגדול ביותר הידוע לאדם, ממשפחת המברישניים
מדבקה מלעורית

מדבקה של ניקודרם CQ במינון 21 מ"ג מונחת על הזרוע השמאלית
מדבקה למניעת היריון
טבליות קלונידין ומדבקה מלעורית
מדבקה מלעורית המספקת תרופה מונחת על העור במוסד רפואי. המדבקה מסומנת עם שעה ותאריך המתן וכמו כן החתימה של המטפל.
השוואת גודל מדבקת מיקרו-מחטים
מדבקה מלעורית (טרנסדרמלית) היא מדבקה דביקה תרופתית המונחת על העור כדי להעביר מנה ספציפית של תרופה דרך העור לזרם הדם. יתרון של מתן מלעורי כנגד דרכי מתן אחרות (כגון פומי [Per os, ‏PO], טופיקלי, תוך ורידי [אינטרא-ונוס, IV] או תוך שרירי [אינרא-מוסקולר, IM]) הוא שהמדבקה מספקת שחרור מבוקר של התרופה למטופל, בדרך כלל באמצעות שכבה חדירה המכסה מאגר חומר פעיל או המסת שכבות דקות תרופתית במדבקה על ידי חימום הגוף. החיסרון הראשי במתן מלעורי הוא שהעור מהווה מחסום יעיל מאוד, ולפיכך ניתן להשתמש בשיטה זו רק עם תרופות שמולקולותיהן מספיק קטנות כדי לחדור את העור. המדבקה הראשונה למכירה אושרה על ידי מנהל המזון והתרופות האמריקאי בדצמבר 1979. מדבקות אלה סיפקו סקופולאמין לטיפול נגד מחלת תנועה .